Fleetwood Mac

**Fleetwood Mac** (opprinnelig kjent som **Peter Green's Fleetwood Mac**) er et britisk-amerikansk rockeband som ble startet i London, Storbritannia i 1967. Bandet har solgt over 100 millioner album. Merkbare påvirkninger for bandets musikk var representert av walisisk mytologi og bøkene *Triad: A Novel of the Supernatural* av Mary Bartlet Leader, *The Song of Rhiannon* av Evangeline Walton og The Mabinogion. En annen bemerkelsesverdig litterær innflytelse for et tidlig studioalbum av bandet under Peter Green-ledede æraen, nærmere bestemt Then Play On (1969), var William Shakespeares komedie Helligtrekongersaften (), mer spesifikt fra et sitat knyttet til Duke Orsinos tale: «*If music be the food of love, play on*». Videre var musikkvideoen til sangen «Everywhere» inspirert av diktet «The Highwayman» av den engelske poeten Alfred Noyes. Bandet var opprinnelig et bluesrockband under ledelse av grunnlegger Peter Green, som kom opp med gruppens navn ved å kombinere familienavnene til sine to bandkamerater Mick Fleetwood (trommer og perkusjon) og John McVie (bass). Gjennom tiårene var det bare Mick Fleetwood og John McVie (dvs. rytmeseksjonen i bandet) som hadde vært faste medlemmer gjennom flere endringer i besetningen.

## Oppstarten
Etter at gitarist Peter Green, trommeslager Mick Fleetwood og bassist John McVie møttes i Bluesbreakers startet de i 1967 en trio under navnet Peter Green's Fleetwood Mac. Bandet ble snart utvidet med slidegitaristen Jeremy Spencer. I februar 1968 gav de ut albumet *Fleetwood Mac* og i august *Mr. Wonderful*. Begge inneholdt ren blues-musikk.

De gav også ut singelene «Albatross» i 1968, en gitarbasert instrumental av Peter Green, og «Black Magic Woman» som Santana gjorde til en verdenshit i 1970. Begge ble utgitt senere på albumene *The Pious Bird of Good Omen* (UK) og *English Rose* (US). Begge sangene er blir regnet som store klassikere fra denne tiden og blant de store gitar klassikerene.

Kort tid etter utgivelsen av *Mr. Wonderful* ble den 18-årige gitaristen og låtskriveren Danny Kirwan medlem. På dette tidspunktet var de i endring mot en mer melodisk og eksperimentell og progressiv stil. De fleste fremførelser var bygd rundt gitarene til låtskriverne Green og Kirwan. Etter to suksessrike singler, den instrumentalbaserte «Albatross», gruppens eneste nr. 1 hit i England, og den rolige «Man of the World» (#2 i England), gav de ut albumet *Then Play On*, som regnes som det beste albumet bandet gav ut i Peter Green-perioden.

Peter Green var frustrert over kommersialismen i musikkindustrien, og etter å ha eksperimentert med rusmidler (spesielt LSD), med påfølgende psykiske problemer, ble singelen «The Green Manalishi (With the Two Prong Crown)» utgitt 15. mai 1970. Green sluttet etter en siste opptreden med gruppa 20. mai 1970. Etter Peter Greens fratreden endret bandet musikkstil fra blues og bluesrock til mer mainstream rock- og popmusikk. Da Jeremy Spencer brått forsvant for å bli med i den kontroversielle religiøse kulten Children of God midt under en USA-turné i februar 1971, kom Green tilbake som midlertidig erstatter for å hjelpe bandet med å fullføre turneen.

## Tidlig 1970-årene
Begynnelsen av 1970-årene var en turbulent tid for Fleetwood Mac, som byttet medlemmer i stor stil. Den amerikanske gitaristen Bob Welch tilførte bandet en mer jazz-preget stil og var en kontrast til Kirwans melodiske stil. Kirwans uberegnelige oppførsel førte til slutt at han ble sparket av bandet i 1972. Welchs bidrag var «Future Games» (fra *Future Games*, 1971), «Sentimental Lady» (fra *Bare Trees*, 1972) og «Hypnotized» (fra *Mystery To Me*, 1973).

Bob Weston og Dave Walker ble også ansatt for en kort periode på denne tiden. Bob Weston ble imidlertid sparket i 1973, noe som førte til at turneen brått ble avlyst. Manageren Clifford Davis var av den oppfatning at han eide rettighetene til merkevaren «Fleetwood Mac» og sendte ut et imitasjonsband ut på turnen under navnet Fleetwood Mac, men ingen av medlemmene var med i denne besetningen.

## Albumene ''Fleetwood Mac'' og ''Rumours''
Det er flere historier om hvordan Stevie Nicks og Lindsey Buckingham kom med i Fleetwood Mac, noen sier at Fleetwood ønsket kun å ha med Nicks, andre historier at bandet trengte en erstatter for Bob Welch og derfor kun ville ha med Buckingham. Alle historiene går ut på at paret ikke ville bli med om ikke begge fikk bli med. Det som er sikkert er at begge ble med i bandet i 1974.

Bandet hadde fra bluesen i slutten av 1960-årene stadig utviklet seg mer og mer mot pop.

I 1975, under ledelse av den nye manageren Gabrielle Arras, ga den nye oppstillingen ut albumet *Fleetwood Mac*. Dette albumet ble et gjennombrudd for bandet, og albumet oppnådde stor popularitet. Noen hitsingler fra albumet er Christine McVies «Over My Head» og «Say You Love Me» og Stevie Nicks' «Rhiannon» og «Landslide».

Sammen med suksessen kom også interne stridigheter. I 1976 skilte John og Christine McVie seg samtidig som det romantiske forholdet mellom Buckingham og Nicks slo sprekker. I tillegg var det et stort press på bandet om å gi ut et nytt suksessalbum. Sammen med berømmelsen som kom etter det forrige albumet, skulle det føre til kreativ og personlig spenning innad i bandet i tillegg til skadelig bruk av rusmidler.

Til tross for problemene som herjet i bandet, klarte bandet å gi ut et album i 1977, *Rumours*. Singelen «Dreams», skrevet av Nicks, ble bandets eneste ''Billboard'' Hot 100 nummer en hit-singel. Det ble det bestselgende albumet det året og har solgt totalt over 40 millioner kopier. Albumet er sertifisert som diamantalbum av RIAA.

## Fra 1979 til 1987
Den 10. oktober 1979 ble Fleetwood Mac hedret med en stjerne på Hollywood Walk of Fame for deres bidrag til musikkindustrien.

Fleetwood Mac ga ut sitt tolvte albumet *[[Tusk (album)|Tusk]]* i 1979. Det var et dobbeltalbum med 20 låter. *Tusk* solgte fire millioner eksemplarer over hele verden. 

Bandet dro på en 11-måneders turne de reiste rundt i hele verden, inkludert USA, Australia, New Zealand, Japan, Frankrike, Belgia, Tyskland, Nederland og Storbritannia. I et intervju i 2019 beskrev Fleetwood Tusk som sin «personlige favoritt».

Albumet *[[Mirage (album)|Mirage]]* ble gitt ut i 1982, etter 1981 soloalbumene av Nicks (*Bella Donna*), Fleetwood (*The Visitor*) og Buckingham (*Law and Order*). Her var de tilbake til en mer konvensjonell tilnærming enn på *Tusk*. Mirage ble spilt inn på Château d'Hérouville i Frankrike og produsert av Richard Dashut, og var et forsøk på å følge opp den store suksessen til *Rumours*. Albumet inneholdt Christine McVies «Hold Me» og «Love in Store», Nicks «Gypsy» og Buckinghams «Oh Diane», som kom til topp 10 i Storbritannia. En mindre hit ble også Buckinghams «Eyes Of The World» og «Can't Go Back». 

Etter Mirage tok bandet en pause, noe som gjorde det mulig for medlemmene å fortsette solokarrierer. Nicks ga ut to soloalbum til (The Wild Heart i 1983 og Rock a Little i 1985). Buckingham ga Go Insane i 1984, samme år som Christine McVie laget sitt andre album, *Christine McVie.* Alle tre fikk suksess, og Nicks var den mest populære. I løpet av denne perioden ble Fleetwood begjært konkurs, Nicks innlagt på Betty Ford Clinic for avhengighetsproblemer, og John McVie hadde fått et avhengighetsrelatert anfall, som alle ble tilskrevet livsstilen de hadde fått etter deres verdensomspennende suksess.

*Rumours* besetningen av Fleetwood Mac spilte inn ett album til, deres fjortende studioalbum, *Tango in the Night*, i 1987. Albumet startet som et Buckingham-soloalbum før det ble et band-prosjekt. Albumet ble deres mest solgte siden *Rumours*, spesielt i Storbritannia hvor det ble nummer 1 tre ganger året etter. Albumet solgte tre millioner eksemplarer i USA og inneholdt flere hits: Christine McVies «Everywhere» og «Little Lies» («Little Lies» ble skrevet sammen med McVies nye ektemann Eddy Quintela), Sandy Stewart og Nicks «Seven Wonders», og Buckinghams «Big Love». «Family Man» (Buckingham og Richard Dashut), og «Isn't It Midnight» (Christine McVie), ble også gitt ut som singler, med mindre suksess. 

## Buckingham og Nicks forlot bandet
Buckingham forlot bandet i 1987 etter mye krangel med de andre medlemmene, spesielt med Nicks. Etter Buckinghams avgang la Fleetwood Mac til to nye gitarister i besetningen, Billy Burnette og Rick Vito. Vito, en Peter Green-beundrer, hadde spilt med mange artister fra Bonnie Raitt til John Mayall, til Roger McGuinn i Thunderbyrd og jobbet med John McVie på to Mayall-album.

Fleetwood Mac albumet *Behind the Mask* ble utgitt i 1990. Det fikk en moderat suksess i USA, men i Storbritannia kom albumet inn på topplisten og solgte til platina. Bandet dro på verdensturne, den siste kvelden ble Buckingham og Nicks gjenforent på scenen for å fremføre «Landslide».

Nicks forlot gruppen i 1990 på grunn av uenighet med Mick Fleetwood, som ikke lot henne gi ut en av sang hun hadde laget, «Silver Springs», og spilt inn i 1977, men ikke ble med på albumet. Hun ønsket å ha den med på albumet sitt *Timespace: The Best of Stevie Nicks*, men han hadde planer om senere å gi den ut på Fleetwood Mac bokssett.

Under den amerikanske presidentkampanjen i 1992 brukte Bill Clinton Fleetwood Macs «Don't Stop» som kampanjetema, Nicks og Buckingham sluttet seg til den klassiske Rumours oppstillingen av bandet for å fremføre sangen ved Clintons 1993 innvielse galla.

Fleetwood Mac ga ut sitt sekstende studioalbum i 1995, *Time*, som ikke ble noen suksess. Selv om det nådde Storbritannias topp 60 i en uke, hadde albumet ingen suksess i USA. Rett etter albumets utgivelse informerte Christine McVie bandet om at albumet ville være hennes siste. 

## Buckingham og Nicks er tilbake og Christine McVie slutter
I 1996 jobbet Lindsey Buckingham med et planlagt soloalbum, han fikk hjelp av Mick Fleetwood og John McVie, noe som til slutt førte til en gjenforening av bandet. En friskere og slankere Nicks ble med i Fleetwood Mac på livealbumet *The Dance*, og en meget vellykket 1997-turne som falt sammen med 20-årsjubileet for utgivelsen av *Rumours*. Nicks hadde vært på avrusning for å slutte med Klonopin, som hun var blitt avhengig av etter at hun sluttet med heroin. Før turnen hadde hun begynt å jobbe med en sangpedagog for å gi stemmen mer kontroll og beskytte den mot stresset fra lange turplaner, hun gikk også på en diett og begynte å jogge for å gå ned i vekt. Fleetwood Macs *The Dance* fikk både kommersiell og kritiker suksess. Albumet ga gruppen flere Grammy-nominasjoner, inkludert en nominasjon til Grammy-prisen Best Pop Performance by a Duo or Group with Vocals for deres liveopptreden av «Silver Springs».

Fleetwood Mac ble i 1998 tatt opp i Rock and Roll Hall of Fame. Samme år ble Fleetwood Mac hedret for Outstanding Contribution av BRIT Awards.

I 2001 begynte Fleetwood Mac å jobbe med et nytt studioalbum, men denne gangen uten Christine McVie, så for første gang var Stevie Nicks den eneste kvinnen i bandet. *Say You Will* ble utgitt i april 2003 og også dette albumet fikk kommersiell suksess, men blandede anmeldelser. Fleetwood Mac dro på turne men samarbeidet mellom Nicks og Buckingham var igjen vanskelig. Etter å ikke ha vært med på *Say You Will* turnen i noen måneders, var Nicks i en fire-kvelders periode i mai 2005 på Caesars Palace i Las Vegas.

I slutten av 2008 kunngjorde Fleetwood Mac at bandet skulle turnere i 2009, og begynte i mars. Turnéen ble stemplet som et 'greatest hits show' med tittelen «Unleashed», selv om de spilte albumspor som «Storms» og «I Know I'm Not Wrong».

I 2011 sendte Fox Network Glee-episoden (sesong 2, episode 19) «Rumours» som inneholdt seks sanger fra Fleetwood Macs album fra 1977, inkludert Nicks sang «Dreams» (bandets eneste nummer én sang på de amerikanske hitlistene). Showet utløste fornyet interesse for bandet og deres vellykkede album, og *Rumours* gikk inn på *Billboard* 200-listen igjen som nummer 11.

## Turneer og EP-en ''Extended Play''
Fleetwood Mac turnerte igjen i 2013 som et fire-medlemmers band gjennom hele Nord-Amerika og Europa, inkludert konserten i Oslo Spektrum Søndag 20. oktober.

I april ga bandet ut sitt første nye studio-materiale siden 2003, med en firespors EP, *Extended Play.* Den inneholdt tre nye sanger og en sang fra Buckingham Nicks innspillingen, «Without You». Christine McVie dukket opp på noen av konsertene.

Fleetwood Mac startet en ny turne, On with the Show tour, nå gjenforent med Christine McVie. Turneen startet i Nord-Amerika i 2014 og fortsatte i Europa og Oseania i 2015.

Lindsey Buckingham ble sparket fra Fleetwood Mac i april 2018, angivelig etter uenigheter med Nicks og Mick Fleetwood. Nicks hjalp til med å rekruttere hans erstatter, Mike Campbell fra Tom Petty and the Heartbreakers og Neil Finn fra Crowded House. Denne ny besetningen startet på en verdensturné med tittelen An Evening with Fleetwood Mac i 2018–2019.

Neil Finn ga i 2020 ut sangen «Find Your Way Back Home» sammen med Nicks og McVie og Campbell på gitar, hvor inntektene gikk til Auckland City Mission  som er et krisesenter for hjemløse i Auckland.

En av grunnleggerne av gruppen Peter Green døde 25. juli 2020 i en alder av 73.

I oktober 2020 kom *Rumours* igjen inn på Billboard topp 10. Albumet hadde over 30,6 millioner strømmer på strømmeplattformer på en uken i oktober, noe som delvis skyldtes at «Dreams» dukket opp på flere TikTok-video.

Den 30. november 2022 døde Christine McVie i en alder av 79. Da Fleetwood i 2023 ble spurt om ytterligere aktivitet fra bandet, svarte han at han ikke trodde det ble noe mer etter tapet av Chris.

På en liste over de 500 beste låtene, The 500 Greatest Songs of All Time, laget av Rolling Stone i 2024 kom «Dreams» på 9. plass og også «Landslide» og «Go Your Own Way’» er med på listen.

## Besetningshistorikk
### Nåværende medlemmer
* Mick Fleetwood – trommer, slagverk (1967–1996; 1997–)
* John McVie – bassgitar (1967–1996; 1997–)
* Stevie Nicks – sang (1975–1990; 1997–)
* Mike Campbell – sologitar (2018–)
* Neil Finn – sang, rytmegitar, keyboard, slagverk (2018–)

### Tidligere medlemmer
* Christine McVie – sang, keyboard (1970–1996; 1997–1998; 2014–2022) (død 2022)
* Peter Green – sang, gitar, munnspill (1967–1970; 1971) (død 2020)
* Jeremy Spencer – slidegitar, sang, piano (1967–1971)
* Bob Brunning – bassgitar (1967) (død 2011)
* Danny Kirwan – gitar, sang, bakgrunnssang (1968–1972) (død 2018)
* Bob Welch – gitar, sang, bakgrunnssang (1971–1974) (død 2012)
* Bob Weston – sologitar, bakgrunnssang (1972–1973) (død 2012)
* Dave Walker – sang, munnspill (1972–1973)
* Lindsey Buckingham – gitar, sang, keyboard, bassgitar, trommer, slagverk (1975–1987; 1997–2018)
* Billy Burnette – gitar, sang (1987–1993; 1994–1995)
* Rick Vito – sologitar, sang (1987–1991; 1993)
* Bekka Bramlett – sang (1993–1995)
* Dave Mason – sologitar, sang (1993–1995)

Datoangivelsene er omtrentlige, da tidspunktene for mange av personellskiftene ikke lar seg dokumentere eksakt. 

ImageSize = width:1100 height:auto barincrement:20
PlotArea = left:110 bottom:120 top:0 right:30
Alignbars = justify
DateFormat  = dd/mm/yyyy
Period = from:01/08/1967 till:01/02/2016
TimeAxis = orientation:horizontal format:yyyy

Colors =

 id:Guitar   value:green      legend:gitar,_vokal
 id:GtrOnly value:drabgreen legend:gitar
 id:Vocals   value:coral          legend:vokal
 id:Keys   value:yelloworange legend:keyboards,_vokal
 id:Bass     value:lightpurple       legend:bass
 id:Drums    value:blue   legend:trommer
 id:lines    value:black        legend:studioalbum
 id:lines2   value:gray(0.85)   legend:livealbum

Legend = orientation:vertical position:bottom columns:2

ScaleMajor = increment:2 start:1968
ScaleMinor = increment:1 start:1968

BarData =

   bar:Green        text:"Peter Green"
   bar:Spencer      text:"Jeremy Spencer"
   bar:Kirwan       text:"Danny Kirwan"
   bar:Welch        text:"Bob Welch"
   bar:Weston       text:"Bob Weston"
   bar:Buckingham   text:"Lindsey Buckingham"
   bar:Burnette     text:"Billy Burnette"
   bar:Vito         text:"Rick Vito"
   bar:Mason        text:"Dave Mason"
   bar:Walker       text:"Dave Walker" 
   bar:Nicks        text:"Stevie Nicks" 
   bar:Bramlett     text:"Bekka Bramlett" 
   bar:CMcVie       text:"Christine McVie"
   bar:Brunning     text:"Bob Brunning"
   bar:JMcVie       text:"John McVie"
   bar:Fleetwood    text:"Mick Fleetwood"

PlotData=

  width:10 textcolor:black align:left anchor:from shift:(10,-4)
  bar:Green       from:01/08/1967 till:20/05/1970 color:Guitar
  bar:Green       from:01/02/1971 till:01/04/1971 color:Guitar
  bar:Spencer     from:01/08/1967 till:01/02/1971 color:Guitar
  bar:Kirwan      from:01/08/1968 till:01/08/1972 color:Guitar
  bar:Welch       from:01/04/1971 till:01/01/1975 color:Guitar
  bar:Weston      from:01/01/1972 till:01/01/1974 color:GtrOnly
  bar:Buckingham  from:01/01/1975 till:01/01/1987 color:Guitar
  bar:Buckingham  from:01/01/1993 till:01/03/1993 color:Guitar
  bar:Buckingham  from:01/01/1997 till:end        color:Guitar
  bar:Burnette    from:01/01/1987 till:01/09/1995 color:Guitar
  bar:Vito        from:01/01/1987 till:01/01/1991 color:Guitar
  bar:Mason       from:01/03/1993 till:01/09/1995 color:Guitar
  bar:Walker      from:01/01/1972 till:01/01/1973 color:Vocals
  bar:Nicks       from:01/01/1975 till:01/01/1991 color:Vocals
  bar:Nicks       from:01/01/1993 till:01/03/1993 color:Vocals
  bar:Nicks       from:01/01/1997 till:end        color:Vocals
  bar:Bramlett    from:01/03/1993 till:01/09/1995 color:Vocals
  bar:CMcVie      from:01/01/1970 till:01/01/1998 color:Keys
  bar:CMcVie      from:01/01/2014 till:end        color:Keys

  bar:Brunning    from:01/08/1967 till:01/10/1967 color:Bass
  bar:JMcVie      from:01/10/1967 till:end        color:Bass
  bar:Fleetwood   from:01/08/1967 till:end        color:Drums

LineData =

 at:24/02/1968 color:black layer:back
 at:23/08/1968 color:black layer:back
 at:09/09/1969 color:black layer:back
 at:05/12/1969 color:black layer:back
 at:18/09/1970 color:black layer:back
 at:03/09/1971 color:black layer:back
 at:15/04/1972 color:black layer:back
 at:16/03/1973 color:black layer:back
 at:15/10/1973 color:black layer:back
 at:13/09/1974 color:black layer:back
 at:11/07/1975 color:black layer:back
 at:04/02/1977 color:black layer:back
 at:19/10/1979 color:black layer:back
 at:15/06/1982 color:black layer:back
 at:13/04/1987 color:black layer:back
 at:10/04/1990 color:black layer:back
 at:10/10/1995 color:black layer:back
 at:28/04/2003 color:black layer:back
 at:25/01/1969 color:lines2 layer:back
 at:06/02/1970 color:lines2 layer:back
 at:01/01/1979 color:lines2 layer:back
 at:23/05/1997 color:lines2 layer:back
 at:24/09/2003 color:lines2 layer:back


## Diskografi

### Studioalbum
* *[[Fleetwood Mac (1968)|Fleetwood Mac]]* (også kjent som *Peter Green's Fleetwood Mac*) (1968)
* *[[Mr. Wonderful (Fleetwood Mac-album)|Mr. Wonderful]]* (1968)
* *[[Then Play On]]* (1969)
* *[[Fleetwood Mac in Chicago]]* (1969)
* *[[Kiln House]]* (1970)
* *[[Future Games]]* (1971)
* *[[Bare Trees]]* (1972)
* *[[Penguin (album)|Penguin]]* (1973)
* *[[Mystery to Me]]* (1973)
* *[[Heroes Are Hard to Find]]* (1974)
* *[[Fleetwood Mac (1975)|Fleetwood Mac]]* (også kjent som *The White Album*) (1975)
* *[[Rumours (album)|Rumours]]* (1977)
* *[[Tusk (album)|Tusk]]* (1979)
* *[[Mirage (Fleetwood Mac-album)|Mirage]]* (1982)
* *[[Tango in the Night]]* (1987)
* *[[Behind the Mask (album)|Behind the Mask]]* (1990)
* *[[Time (Fleetwood Mac-album)|Time]]* (1995)
* *[[Say You Will (album)|Say You Will]]* (2003)

### Livealbum
* *[[Live (Fleetwood Mac album)|Live]]* (1980)
* *[[Live in Boston (Fleetwood Mac album)|Live in Boston]]* (1985)
* *[[Live at the Marquee 1967]]* (1992)
* *[[Live at the BBC (Fleetwood Mac album)|Live at the BBC]]* (1995)
* *[[The Dance (Fleetwood Mac album)|The Dance]]* (1997)
* *[[London Live '68]]* (1998)
* *[[Shrine '69]]* (1999)
* *[[Fleetwood Mac: Live in Boston]]* (2004)
* *[[Tusk (album)|In Concert]]* (2016)
* *[[Rumours Live]]* (2023)

### EP
* *[[Extended Play (Fleetwood Mac EP)|Extended Play]]* (2013)

### Singler (utvalg)
* Topp 50 på UK Singles Chart

* «Black Magic Woman» (#37) (1968)
* «Need Your Love So Bad» (#31) (1968)
* «Albatross» (#1) (1968)
* «Man of the World» (#2) (1969)
* «Oh Well» (#2) (1969)
* «The Green Manalishi (With the Two Prong Crown)» (#10) (1970)
* «Rhiannon» (#46) (1976)
* «Say You Love Me» (#40) (1976)
* «Go Your Own Way» (#38) (1976)
* «Dreams» (#24) (1977)
* «Don't Stop» (#32) (1977)
* «You Make Loving Fun» (#45) (1977)
* «Tusk» (#6) (1979)
* «Sara» (#37) (1979)
* «Oh Diane» (#9) (1982)
* «Big Love» (#9) (1987)
* «Little Lies» (#5) (1987)
* «Everywhere» (#4) (1987)

### Samlingsalbum
* *[[English Rose (album)|English Rose]]* (1969)
* *[[The Pious Bird of Good Omen]]* (1969)
* *[[Black Magic Woman (album)|Black Magic Woman]]* (1971)
* *[[The Original Fleetwood Mac]]* (1971)
* *[[Greatest Hits (1971 Fleetwood Mac album)|Greatest Hits]]* (1971)
* *[[Vintage Years (Fleetwood Mac album)|Vintage Years]]* (1975)
* *[[Albatross (Fleetwood Mac album)|Albatross]]* (1977)
* *[[Man of the World]]* (1978)
* *[[The Collection (Fleetwood Mac album)|The Collection]]* (1987)
* *[[Greatest Hits (1988 Fleetwood Mac album)|Greatest Hits]]* (1988)
* *[[Original Fleetwood Mac: The Blues Years]]* (1991)
* *[[25 Years – The Chain]]* (1992)
* *[[The Best of Fleetwood Mac]]* (1996)
* *[[The Vaudeville Years]]* (1998)
* *[[The Complete Blue Horizon Sessions 1967–1969]]* (1999)
* *[[Show-Biz Blues]]* (2001)
* *[[Jumping at Shadows: The Blues Years]]* (2002)
* *[[The Very Best of Fleetwood Mac]]* (2002)
* *[[The Best of Peter Green's Fleetwood Mac]]* (2002)
* *[[Madison Blues (album)|Madison Blues]]* (2003)
* *[[Green Shadows (album)|Green Shadows]]* (2003)
* *[[The Essential Fleetwood Mac]]* (2007)
* *[[Opus Collection (Fleetwood Mac album)|Opus Collection]]* (2013)
* *[[50 Years – Don't Stop]]* (2018)
* *[[Before the Beginning: 1968–1970 Live & Demo Sessions]]* (2019)

## Litteratur
* Bob Brunning, *The Fleetwood Mac Story: Rumours and Lies*, Omnibus Press London, 1990 and 1998, ISBN 0-7119-6907-8
* Carol Ann Harris, *Storms: My Life with Lindsey Buckingham and Fleetwood Mac*, Chicago Review Press, 2007, ISBN 978-1-55652-660-2
* Christopher Hjort, *Strange brew: [[Eric Clapton]] and the British blues boom, 1965–1970*, forord av John Mayall, Jawbone 2007, ISBN 1-906002-00-2
*Fleetwood, Mick, Stephen Davis and Frank Harding. My Twenty-Five Years in Fleetwood Mac. New York, NY: Hyperion, 1992. Print.
* Martin Celmins, *[[Peter Green]]* – *Founder of Fleetwood Mac*, Sanctuary London, 1995, foreword by B.B.King, ISBN 1-86074-233-5
* Mick Fleetwood with Stephen Davis, *Fleetwood – My Life and Adventures in Fleetwood Mac*, William Morrow and Company, 1990, ISBN 0-688-06647-X

## Referanser


## Eksterne lenker
* 
* 
* 
* 
* Fleetwood Mac, laut.de
* 
*